
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

dėl šAKIŲ RAJONO SAVIVALDYBĖS TERITORIJOJE VEIKLĄ VYKDANČIŲ PARDUOTUVIŲ ir KiTŲ PREKYBOS VIETų DARBUOTOJŲ  TESTAVIMO,  SIEKIANT VALDYTI COVID-19 LIGOS (KORONAVIRUSO INFEKCIJOS) PLITIMĄ, tvarkos aprašo patvirtinimo

2020 m. gegužės  6 d. Nr. 


Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 25 straipsnio 3 dalimi, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. balandžio 30 d. sprendimu Nr. V-1055 „Dėl prevencinių laboratorinių tyrimų COVID-19 ligai (koronaviruso infekcijai) diagnozuoti prekybos vietų darbuotojams“.
1. T v i r t i n u Šakių rajono savivaldybės teritorijoje veiklą vykdančių parduotuvių ir kitų prekybos vietų darbuotojų testavimo, siekiant valdyti COVID-19 ligos (koronaviruso infekcijos) plitimą, tvarkos aprašą (pridedama).
2. P a v e d u šio įsakymo vykdymo kontrolę Šakių rajono savivaldybės ekstremalių situacijų operacijų centro koordinatoriui Ričardui Stepaičiui.
3. S k i r i u Šakių rajono savivaldybės Visuomenės sveikatos biuro direktorių Viktorą Lebedžinską atsakingu už įsakymo 1 punkto patvirtintos tvarkos aprašo įgyvendinimą.
           Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Šakių rajono savivaldybės Ekstremaliųjų situacijų                                              Dainius Grincevičius
komisijos pirmininkas - administracijos direktorius 


Parengė


Rajono savivaldybės administracijos vyriausioji specialistė (savivaldybės gydytoja)

Edita Zubrickienė

                                                                             PATVIRTINTA

                                                             Šakių rajono savivaldybės administracijos
                                                               direktoriaus 2020 m. gegužės 6  d.  įsakymu
ŠAKIŲ RAJONO SAVIVALDYBĖS TERITORIJOJE VEIKLĄ VYKDANČIŲ PARDUOTUVIŲ IR KITŲ PREKYBOS VIETŲ DARBUOTOJŲ TESTAVIMO, SIEKIANT VALDYTI COVID-19 LIGOS (KORONAVIRUSO INFEKCIJOS) PLITIMĄ, TVARKOS APRAŠAS

1. Šakių rajono savivaldybės teritorijoje veiklą vykdančių parduotuvių ir kitų prekybos vietų (toliau – prekybos vietos) darbuotojų testavimo, siekiant valdyti COVID-19 ligos (koronaviruso infekcijos) plitimą, tvarkos aprašas (toliau – aprašas) nustato Šakių rajono savivaldybės teritorijoje veikiančių prekybos vietų darbuotojų, laboratorinių tyrimų COVID-19 ligai (koronaviruso  infekcijai) diagnozuoti prevenciniu tikslu paėmimo organizavimą.
2. Prekybos vietų vadovai sudaro įmonėje dirbančių ir prevenciniu tikslu tikrintinų darbuotojų sąrašus, vadovaudamiesi prioriteto tvarka:


2.1. veiklą vykdantiems asmens sveikatos priežiūros įstaigose arba globos paslaugas teikiančiose įstaigose arba yra nutolusios nuo šių įstaigų ne toliau kaip 200 metrų;


2.2. vyresniems nei 60 metų amžiaus;


2.3. dirbantiems prekybos vietose, esančiose dideliuose prekybos centruose (kuriuose dideli lankytojų srautai);


3. Tikrinimai turi būti atliekami pagal aprašo 2 punkte nustatytą eiliškumą, sudarant tikrinamų prekybos vietų darbuotojų sąrašus. Kita prioriteto darbuotojų grupė tiriama tik tuomet, kai ištirti visi prieš tai nurodytos prioriteto grupės asmenys. Darbuotojai, kurie paskelbto karantino laikotarpiu nuolat dirba nuotoliniu būdu ar nedirba, netiriami.

4. Prekybos vietų darbuotojai, kuriems pasireiškia bent vienas ūmus viršutinės kvėpavimo takų infekcijos simptomas, dėl COVID-19 (koronaviruso infekcijos) ligos turi būti tiriamas nedelsiant. 


5. Šakių rajono savivaldybės visuomenės sveikatos biuras (toliau – Biuras) teikia informaciją prekybos vietų vadovams ir darbuotojams apie prevencinių laboratorinių ištyrimų dėl COVID-19 (koronaviruso infekcijos) tvarką.

6. Prekybos vietos vadovas paskiria atsakingą asmenį, kuris koordinuoja prevencinių laboratorinių tyrimų COVID-19 (koronaviruso infekcijos)  ligai diagnozuoti organizavimą ir Biurui pateikia atsakingo asmens kontaktinę informaciją (vardas, pavardė, tel. numeris, el. paštas).

7. Atsakingas asmuo, vadovaudamasis 2 punkto prioritetais, sudaro prekybos vietos darbuotojų sąrašą, pateikia jį Biurui el. paštu info@sakiaivsb.lt (kontaktinis asmuo Indrė Biemolt tel. 8 630 90003  


8. Atsakingas biuro specialistas darbuotojų sąrašus pateikia Marijampolės mobiliam punktui
el. paštu. ir suderina testavimo grafiką.

9. Prekybos vietų darbuotojų tepinėlius dėl laboratorinių tyrimų COVID-19 ligai diagnozuoti ėminių paėmimą, suderintu grafiku, vykdo Marijampolės mobilus punktas adresu: Marijampolė,  Kauno g. 125.


10. Prekybos vietos vadovas užtikrina darbuotojų dalyvavimą tikrinimuose pagal sudarytus darbuotojų sąrašus ir grafikus bei statistinių duomenų apie patikrintus darbuotojus (patikrintų darbuotojų skaičių, teigiamų ir neigiamų tyrimų atsakymų skaičių ir kt. prašomą informaciją) pateikimą Biurui el. paštu info@sakiaivsb.lt kiekvieną trečiadienį iki 15 val.

11. Prekybos vietų darbuotojai skambina į Karštąją liniją trumpuoju telefono numeriu 1808, nurodo registravimosi kodą „prekyba“, būtiną registracijai patvirtinti.  Karštoji linija  informuoja darbuotoją trumpąja žinute į nurodytą mobilaus telefono numerį apie laiką ir adresą, kuriuo darbuotojas turi atvykti.

12. Informacija apie tepinėlio rezultatus  teikiama vadovaujantis Tepinėlių iš paciento nosiaryklės ir ryklės paėmimo mobiliuose punktuose COVID-19 ligos (koronaviruso infekcijos) laboratoriniams tyrimams atlikti organizavimo tvarkos aprašu, patvirtintu Lietuvos Respublikos sveikatos apsaugos ministro 2020 m. kovo 16 d. įsakymu Nr. V-390 „Dėl Tepinėlių iš paciento nosiaryklės ir ryklės paėmimo mobiliuose punktuose COVID-19 ligos (koronaviruso infekcijos) laboratoriniams tyrimams atlikti organizavimo tvarkos aprašo patvirtinimo“.

13. Biuro paskirtas specialistas Šakių rajono savivaldybės vyriausiajai specialistei (savivaldybės gydytojai) kiekvieną ketvirtadienį iki 10 val. el. paštu pateikia informaciją apie kiekvienos prekybos vietos tikrintinus ir / ar patikrintus darbuotojus (tikrintinų darbuotojų skaičių, patikrintų darbuotojų skaičius, teigiamų tyrimų atsakymų skaičių); 


14. Tai, kas nereglamentuota šiame Apraše, sprendžiama taip, kaip numatyta kituose Lietuvos Respublikos teisės aktuose;

15. Aprašas gali būti keičiamas Savivaldybės administracijos direktoriaus įsakymu.

____________________
